Rettens dom (Ottende Afdeling) af 15. marts 2018 – Marriott Worldwide mod EUIPO – Graf (Gengivelse af en bevinget tyr)
(Sag T-151/17)
»EU-varemærker – ugyldighedssag – EU-figurmærke, der gengiver en bevinget tyr – ældre nationale figurmærker og EU-figurmærker, der gengiver en grif – relativ registreringshindring – lighed mellem tegnene – artikel 53, stk. 1, litra a), og artikel 8, stk. 1, litra b), i forordning nr. 207/2009 [nu artikel 60, stk. 1, litra a), og artikel 8, stk. 1, litra b), i forordning 2017/1001] – ældre ophavsret, der er beskyttet ved national lovgivning – artikel 53, stk. 2, litra c), i forordning nr. 207/2009 [nu artikel 60, stk. 2, litra c), i forordning 2017/1001] – prøvelse ex officio af de faktiske omstændigheder – artikel 76, stk. 1, i forordning nr. 207/2009 (nu artikel 95, stk. 1, i forordning 2017/1001)«
1.      EU-varemærker – klagesag – søgsmål anlagt til prøvelse af en afgørelse, der er truffet af en afdeling ved kontoret som første instans og fremsendt til appelkammeret – kontinuitet mellem disse to instansers funktioner – appelkammerets undersøgelse af klagen – rækkevidde
(Rådets forordning nr. 207/2009, art. 76)
(jf. præmis 15)
2.      EU-varemærker – procedureregler – prøvelse ex officio af de faktiske omstændigheder – ugyldighedssag vedrørende absolutte registreringshindringer – prøvelsen begrænset til de påberåbte anbringender
(Rådets forordning nr. 207/2009, art. 76, stk. 1)
(jf. præmis 16)
3.      EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – bedømmelseskriterier
[Rådets forordning nr. 207/2009, art. 8, stk. 1, litra b)]
(jf. præmis 30 og 31)
4.      EU-varemærker – definition på og erhvervelse af et EU-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de pågældende varemærker – bedømmelseskriterier
[Rådets forordning nr. 207/2009, art. 8, stk. 1, litra b)]
(jf. præmis 34)
5.      EU-varemærker – afkald, fortabelse og ugyldighed – relative ugyldighedsgrunde – eksistensen af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærke, der gengiver en bevinget tyr, og figurmærker, der gengiver en grif
[Rådets forordning nr. 207/2009, art. 8, stk. 1, litra b), og art. 53, stk. 1, litra a)]
(jf. præmis 36-39 og 42-45)
Angående
Påstand om annullation af afgørelse truffet den 17. januar 2017 af Fjerde Appelkammer ved EUIPO (sag R 165/2016-4) vedrørende en ugyldighedssag mellem Marriott Worldwide og Johann Graf.
Konklusion
1)
Afgørelsen truffet den 17. januar 2017 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 165/2016-4) annulleres.
2)
EUIPO bærer sine egne omkostninger og betaler de af Marriott Worldwide Corp. afholdte omkostninger.
3)
Johann Graf bærer sine egne omkostninger.